آلمانیا باش ناظیری آنگلا مرکل ایرانین نوکلئر پروقرامینا دایر موقاویله‌دکی وعدلرینی یئرینه یئتیرجگی مودتده آلمانیا، فرانسا و اینگیلتره‌نین موقاویلنی قورویا‌جاق‌لارینی سؤیله‌ییب.
آلمانیا حکومتی‌نین سؤزچوسو استفان سیبرت وئردیگی یازیلی آچاقلامادا بیلدیریب کی، باش ناظیر مرکل ایران پرزیدنتی حسن روحانی ایله تلفونلا دانیشیغیندا نوکلئر پروقرامینا دایر موقاویله‌نی موذاکیره ائدیب‌لر. مرکل روحانی‌‌یه ایرانین نوکئر پروقرامینا دایر موقاویله‌دکی وعدلرینی یئرینه یئتیرجگی مودتده آلمانیا، فرانسا و اینگیلتره‌نین موقاویله‌نی قورویا‌جاق‌لارینی تصدیقله‌ییب.
حکومت سؤزچوسو مرکلین ایرانین بالیستیک راکت پروقرامی و آپاردیغی بولگه سل فعالیت‌لر باره‌ده ایران ایله علاقه‌لی اؤلکه‌لرین ایشتیراک ائدجگی ییغینجاقدا موذاکیره‌لرین کئچیریلمه‌سیندن طرف اولدوغونو وورغولاییب.
سؤزچو همچنین ایسرائیل ایله راکت هوجومو ائتدیگینه گؤره ایرانی قینایان مرکلین بو اؤلکه‌دن بؤلگه‌دکی گرگین‌لیگی آزالاتماغا دستک اولماسینی ایستدیگینی ده قئید ائدیب.
